recursal/SuperWikiNEXT-32B huggingface dataset:
**Franjo Gregurić** (s. 12. lokakuuta 1939 Lobor) on kroatialainen poliitikko, joka toimi Kroatian pääministerinä vuosina 1991–1992.

Pääministeriksi
---------------

Gregurić kävi Zagrebin yliopistoa ja eteni työkokemuksellaan johtajaksi. Johtajaksi päästyään hänestä tuli korkea-arvoinen virkamies ja työskenteli sen jälkeen virkamiehenä Moskovassa. Vuonna 1990 Gregurić liittyi Kroatian demokraattisen liiton jäseneksi ja hänestä tuli pääministeri seuraavana vuonna. 

### Hajoamissota

Gregurić oli mukana Jugoslavian hajoamissodissa majurina. Hän johti Kroatian militaripoliiseja, jotka olivat sotineet Jugoslavian armeijaa vastaan. Hajoamissotien jälkeen Gregurić erotettiin pääministerin virasta vuonna 1992.

### Eron jälkeen

Vuosien 1993 ja 2000 välillä Gregurićista tuli Kroatian palontorjuntayhdistyksen johtaja. Vuonna 2010 Gregurić nimitettiin hallintoneuvoston toimitusjohtajaksi.

Lähteet
-------

1. ↑

Kroatian lippuKroatian pääministerit

* Stjepan Mesić
* Josip Manolić
* Franjo Gregurić
* Hrvoje Šarinić
* Nikica Valentić
* Zlatko Mateša
* Ivica Račan
* Ivo Sanader
* Jadranka Kosor
* Zoran Milanović
* Tihomir Orešković
* Andrej Plenković


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Tšekki

 |

 |
*Tämä artikkeli kuvaa Britannian kuninkaallisen laivaston kolmannen luokan linjalaivaa. Sanan muita merkityksiä on täsmennyssivulla.*

**HMS Conqueror** oli Britannian kuninkaallisen laivaston vuonna 1801 vesillelaskettu 74-tykkinen kolmannen luokan linjalaiva.

Valmistus
---------

Sir John Henslow'n suunnitelma uudesta aluksesta hyväksyttiin 10. kesäkuuta 1795. Suunnitelmien mukainen alus tilattiin 30. huhtikuuta 1795 Joseph Grahamilta Harwichista, missä köli laskettiin lokakuussa. Se laskettiin vesille 23. marraskuuta 1801 ja valmistui 8. toukokuuta 1803 Plymouthissa. Valmistus- ja varustamiskustannukset eivät ole tiedossa.

Aluksen aseistuksena oli alemmalle kannelle asennetut 28 kappaletta 32 naulan ja ylemmälle tykkikannelle asennetut 30 kappaletta 18 naulan tykkiä. Näiden lisäksi oli puolikannella neljä 18 naulan tykkiä ja kymmenen 32 naulan karronadia. Keulakannelle oli asennettu kaksi 18 naulan tykkiä ja kaksi 32 naulan karronadia sekä peräkannelle kuusi 18 naulan tykkiä.

Palvelus
--------

Alus otettiin palvelukseen maaliskuussa 1803 päällikkönään Sir Thomas Louis. Aluksen päälliköksi tuli toukokuussa 1804 Israel Pellew, jonka alaisuudessa se oli Kanaalin laivastossa. Vuonna 1805 alus oli Välimerellä, josta se seurasi ranskalais-espanjalaista laivastoa Länsi-Intiaan. Alus osallistui 21. lokakuuta Trafalgarin taisteluun, missä sen miehistöstä sai surmansa kolme ja haavoittui yhdeksän. Alus kuitenkin valtasi Villeneuven lippulaivan *Bucentauren*.

Alus poistettiin palveluksesta lokakuussa 1820 Chathamissa ja romuttaminen alkoi heinäkuussa 1822. Romuttaminen saatiin päätökseen 2. elokuuta.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)
* Winfield, Rif: *British Warships in the Age of Sail 1817-1863 - Design, Construction, Careers and Fates*. Barnsley: Seaforth Publishing, 2014. ISBN 978-1-84832-169-4. (englanniksi)
* Goodwin, Peter: *The Ships of Trafalgar - The British, French and Spanish Fleets October 1805*. London: Conway Maritime Press, 2005. ISBN 1-84486-015-9. (englanniksi)

### Viitteet

1. ↑  Winfield, Rif s. 66-67
2. ↑  Winfield, Rif s. 67


|  |  |  |  |
| --- | --- | --- | --- |
|  | Edeltäjä:**Achille-luokka** | **Royal Navyn ensimmäisen luokan linjalaivat** | Seuraaja:**Northumberland-luokka** |
**Shriniwas Patil** (s. 11. huhtikuuta 1941) on intialainen poliitikko, joka toimi vuosina 2013–2018 Sikkimin kuvernöörinä. Vuonna 2019 hänet äänestettiin maansa parlamentin alahuoneeseen, kun hän voitti samasta vaalipiiristä kilpailleen Udayanraje Bhosalen melkein 90 000 äänellä. Hän asettui ehdolle puolueensa puheenjohtaja Sharad Pawarin pyynnöstä. Oppositiopuolueiden kritiikkiin, joka kohdistui hänen vanhuuteensa, hän vastasi äänestäjien huomioivan hänen kokemuksensa ja tietonsa. Ennen vuotta 2019 hän oli toiminut Lok Sabhassa kaksi kautta vuosina 1999–2007.

Patil ja Sharad Pawar ovat olleet ystäviä keskenään opiskeluajoista lähtien. Patil työskenteli byrokraattina piirikunnan hallinnossa Punessa. Vuonna 1999 Pawar houkutteli hänet liittymään perustamaansa Nationalist Congress Party -puolueeseen ja asettumaan ehdolle vuoden 1999 parlamenttivaaleissa. Vuonna 2004 hänet äänestettiin toiselle kaudelle.

Lähteet
-------

1. 1 2  Patil, Shri Shriniwas Dadasaheb *Lok Sabha Members Biodata*. Viitattu 22.1.2020.
2. ↑  Gupta, Saurabh: NCP's Shriniwas Patil Who Won Satara In Prestige Battle With BJP Sworn In *NDTV*.  18.11.2019. Viitattu 22.1.2020.
3. ↑  Khairnar, Abhay: Voters will consider my experience and age, says NCP’s Shrinivas Patil in Satara *Hindustan Times*.  5.10.2019. Viitattu 22.1.2020.
4. ↑  Khot, Panaji: How Patil progressed from bureaucrat to politician *Pune Mirror*.  2.4.2011. Viitattu 22.1.2020. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Shriniwas Patil** Wikimedia Commonsissa
Diego Sanchez
**Diego Sanchez**, lempinimeltään "Dream", on yhdysvaltalainen vapaaottelija, joka ottelee UFC:n välisarjassa.

Vapaaottelu-ura
---------------

Sanchez harrasti painia high schoolissaan New Mexicossa ennen kuin aloitti vapaaottelun. Hän liittyi Jackson's Submission Fighting -ryhmään ja vapaaotteludebyyttinsä hän teki King of the Cage -vapaaottelusarjassa vuonna 2002. Myöhemmin hänestä tuli siellä välisarjan mestari.

Hän pääsi mukaan UFC:n Ultimate Fighter -realitysarjaan keskisarjalaisena ja voitti keskisarjalaisten osalta turnauksen. Hän kohtasi loppuottelussa Kenny Florianin, jonka hän voitti teknisellä tyrmäyksellä. Myöhemmin hän tiputti painonsa keskisarjasta kevyeen sarjaan, jossa ottelee nykyään.

Hän on kohdannut monia kovan luokan ottelijoita, muun muassa Joe Stevensonin, Kenny Florianin ja Clay Guidan. Sanchezin ottelusaldo on tällä hetkellä 25 voittoa ja seitsemän häviötä. Diego on myös kutsunut itseään nimellä "Nightmare" eli painajainen.

Tyyli
-----

Sanchezilla on todella hyvät painitaidot ja hänellä on musta vyö gaidojutsussa, sekä ruskea vyö brasilialaisessa jujutsussa. Hänen alasvienti- ja lukotustaidot ovat todella hyvät ja niihin hän luottaa. Hänen ottelutaktiikkaan kuuluu siis mattoonvienti ja siellä lukotus tai tyrmäys. 
Diegon pystyottelutaidot ovat myös kehittyneet todella paljon vuosien varrella.

Titteliottelu
-------------

Diego kohtasi BJ Pennin kevyensarjan mestaruudesta 12. joulukuuta 2009, mutta hävisi kyseisen ottelun.

Lähteet
-------

* (Arkistoitu – Internet Archive)
* 
* 
* (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
Desnan biosfäärialueeseen kuuluvan Desna-Starohutskyin kansallispuiston maisemaa.
**Desnan biosfäärialue** (ukr. Деснянський біосферний заповідник, *Desnjanskyi biosfernyi zapovidnyk*; (engl. *Desnianskyi Biosphere Reserve*) on biosfäärialue Ukrainan Sumyn ja Tšernihivin alueiden rajalla. Pohjoisesta biosfäärialue rajautuu Venäjään. Suojelualue on nimetty Dneprin vasemmanpuoleisen sivujoki Desnan mukaan. Tämä joki virtaa suojelualueen läpi

Desnan biosfäärialue sijaitsee Dneprin pisimmän sivuhaaran Desnan varrella  
Desnan biosfäärialue sijaitsee Dneprin pisimmän sivuhaaran Desnan varrella Desnan biosfäärialueDesnan biosfäärialue sijaitsee Ukrainan pohjoisosassa Dneprin sivuhaaran Desnan varrella
Desnan kevätulvaa Tšernihivin alueen Novhorod-Siverskyin piirin Kovpinkan ja Puškarin kylien luona (14.4.2017).
Vuonna 1992 perustetun biosfäärialueen pinta-ala on nykyään 58 292,6 hehtaaria eli noin 583 neliökilometriä. Biosfäärialueen ydinosalla on Kansainvälisen luonnonsuojeluliitto IUCN:n on suojelualueluokittelun korkein eli I-tason luokitus. Osa biosfäärialueesta muodostaa kansallispuiston (ukr. Деснянсько-Старогутський НПП, *Desnjansko-Starohutskyi NPP*; IUCN II-tason suojelualue),. Desnan biosfäärialue on yksi Ukrainan kahdeksasta Unescon biosfäärialueena (MAB) tunnustamasta suojelualueesta (ukr. біосферний заповідник, *biosfernyi zapovidnyk*).

Lähteet
-------

1. 1 2 3 4  Desnianskyi Biosphere Reserve, Ukraine Unesco, unesco.org. Viitattu 14.10.2022. (englanniksi)
2. 1 2 3  Деснянський біосферний резерват *wownature.in.ua*. Nature Reserve Fund of Ukraine. Viitattu 14.10.2022. (ukrainaksi)
3. ↑  Desna River *julkaistu alkujaan teoksessa Encyclopedia of Ukraine, vol. 1*.  1984. Canadian Institute of Ukrainian Studies, Univ. of Toronto, encyclopediaofukraine.com. Viitattu 14.10.2022. (englanniksi)
4. ↑  Mervi Heinonen & Sanna-Kaisa Juvonen: IUCN:n suojelualueluokituksen soveltaminen Suomessa (pdf)  12.6.2013. Metsähallitus, metsa.fi. Viitattu 14.10.2022.
5. ↑  Natsionalnyi pryrodnyi park Desjansko-Starohutskyi - Національний природний парк "Деснянсько-Старогутський" nppds.inf.ua. Viitattu 14.10.2022. (ukrainaksi)
6. ↑  Biosphere reserves in Europe & North America: Ukraine Unesco, unesco.org. Viitattu 14.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Desnan biosfäärialue** Wikimedia Commonsissa
Itä-Karpaattien biosfäärialuetta.
Itä-Karpaattien biosfäärialue ulottuu kolmeen valtioon: Puolaan, Slovakiaan ja Ukrainaan.
Desnan biosfäärialue sijaitsee Puolan, Slovakian ja Ukrainan rajaseudulla.  
Desnan biosfäärialue sijaitsee Puolan, Slovakian ja Ukrainan rajaseudulla. Itä‑Karpaattien biosfäärialueItä-Karpaattien biosfäärialue sijaitsee Puolan, Slovakian ja Ukrainan rajaseudulla.
**Itä-Karpaattien biosfäärialue** (ukr. біосферний заповідник "Східні Карпати", *biosfernyi zapovidnyk "Sh’idni Karpati"*, engl. *East Carpathian Biosphere Reserve*) on valtioiden rajat ylittävä biosfäärialue Ukrainan länsiosan Taka-Karpatian ja Lvivin alueilla, Puolassa ja Slovakiassa.

Itä-Karpaattien biosfäärialue on yksi Ukrainan kahdeksasta Unescon biosfäärialueena (MAB) tunnustamasta suojelualueesta (ukr. біосферний заповідник, *biosfernyi zapovidnyk*). Biosfäärialueen eri osat sijoittuvat Kansainvälisen luonnonsuojeluliitto IUCN:n on suojelualueluokittelussa eri tasoluokkiin. Biosfäärialueeseen sisältyy Ukrainassa muun muassa Užin kansallispuisto (tasoluokka II) ja Sianin alueellinen maisemansuojelualue.

Lähteet
-------

1. ↑  East Carpathians Transboundary Biosphere Reserve, Poland/Slovakia/Ukraine Unesco, unesco.org. Viitattu 14.10.2022. (englanniksi)
2. ↑  Biosphere reserves in Europe & North America: Ukraine Unesco, unesco.org. Viitattu 14.10.2022. (englanniksi)
3. ↑  Mervi Heinonen & Sanna-Kaisa Juvonen: IUCN:n suojelualueluokituksen soveltaminen Suomessa (pdf)  12.6.2013. Metsähallitus, metsa.fi. Viitattu 14.10.2022.
4. ↑  Volodymyr Kricsfalusy: Carpathian protected areas *julkaistu alkujaan teoksessa Encyclopedia of Ukraine, vol. 1*.  2008. Canadian Institute of Ukrainian Studies, Univ. of Toronto, encyclopediaofukraine.com. Viitattu 14.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Itä-Karpaattien biosfäärialue** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:East Carpathians Biosphere Reserve 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |
|  |
| Muut | 
* IdRef

 |

 |
**Mariam Koné** (s. huhtikuu 1987 Kati, Mali) on malilainen laulaja ja musiikinopettaja ja superyhtye Les Amazones d'Afriquen jäsen.

Koné on opiskellut oikeustiedettä, joka on hänen perheessään kutsumusammatti, mutta musiikki vei hänet kuitenkin mennessään. Teini-ikäisenä hän liittyi kotikaupungissaan Pacifique-nimiseen hiphop-yhtyeeseen, joka julkaisi kaksi albumia. Sittemmin hän opiskeli Bamakon konservatoriossa, josta hän valmistui vuonna 2006. Nykyään hän opettaa siellä itse..

Konén ensimmäinen soololevy *Dakan* ilmestyi vuonna 2013, ja se on tyyliltään pehmeästi soljuvaa perinteistä afropoppia, johon sekoittuu dubia ja sähköistä sointia. Levyn on tuottanut irlantilainen Liam Farrell eli Doctor L.

Les Amazones d'Afrique'iin hänet kutsui mukaan Gabonista kotoisin oleva Pamela Badjoko, joka nykyisin asuu Malissa. Konéa veti ryhmässä puoleensa se, että se ajaa afrikkalaisten naisten asiaa ja vastustaa etenkin naisiin kohdistuvaa väkivaltaa, jonka yksi muoto on naisten sukupuolielinten silpominen, jonka myös Koné on saanut kokea, kuten lähes 90% malilaisista naisista.

Koné esiintyi osana Les Amazones d'Afrique -yhtyettä Helsingin Savoy-teatterissa maaliskuussa 2017.

Diskografia
-----------

* *Dakan* (2013).

Lähteet
-------

1. 1 2 3 4 5 6  Harri Römpötti: Afrikan voimanaiset käyvät naisten kokemaa väkivaltaa vastaan – nimekäs yhtye esiintyy Helsingissä.  *Helsingin Sanomat*, 15.3.2017, s. B 1–2. Helsinki:  Sanoma Oyj. Artikkelin maksullinen verkkoversio. Viitattu 1.8.2019.
GMail Drive LogoGMail Drive Logo
**GMail Drive** on Microsoft Windowsille tehty epävirallinen laajennus, joka mahdollistaa yli seitsemän gigatavun (5.8.2008) kokoisen Gmail-sähköpostitilin käytön tallennustilana. Liitetyn Gmail-tilin sisältö näkyy Windowsissa kuten tavallinen kiintolevy ja tiedonsiirto tapahtuu tavallisten kopioi, leikkaa ja liitä -toimintojen avulla.

GMail Drivea vastaavat ohjelmat löytyvät myös Linuxille (GmailFS) ja Mac OS X:lle (gDisk).

Toiminta
--------

GMail Drive Windows XP:ssä
GMail Drive käyttää tilin *Saapuneet*-kansiota tiedostojen tallennukseen. Tiedostot tallennetaan sähköpostiviestien liitetiedostoiksi, jolloin niihin pätee sama 20 Mt kokorajoitus kuin liitetiedostoihin yleensä. Aiemmin liitetiedostoiksi ei hyväksytty myöskään sovelluksia *.exe*-ohjelmatiedostoina, mutta tämä rajoitus on nyttemmin poistettu. Kokorajoituksenkin voi kiertää esimerkiksi pakkaamalla enimmäiskoon ylittävät tiedostot pakkausohjelmalla (esimerkiksi WinRar tai WinZip) ja valitsemalla pakkauksen ohella suoritettavaksi tiedoston pilkkomisen (*split*). Näin isokin tiedosto siirtyy Gmailiin pienemmissä osissa.

Yhteen Gmail-tiliin voi olla kirjautuneena samaan aikaan useasta eri osoitteesta, joten GMail Drive mahdollistaa jaetun tiedostopalvelimen pystytyksen helposti; Käyttäjien tarvitsee vain asentaa GMail Drive ja kirjautua sillä käyttäen samaa käyttäjätunnusta ja salasanaa. Tämän jälkeen heillä on käytössään jaettu asema tiedostonvaihtoon.

Tiedostojen selaaminen, lataaminen, poistaminen ja jopa katselu (Kuvat, DOC, PDF, MP3) onnistuvat myös Gmailin varsinaisesta web-käyttöliittymästä tavallisella www-selaimella.

Ongelmat
--------

GMail Driven sisältöä web-käyttöliittymästä nähtynä
GMail Drive ei ole Gmailin omistajan, Googlen käsialaa, joten muutokset Gmailin toiminnassa saattavat estää ohjelman toiminnan joko hetkellisesti tai pysyvästi. Yleensä toimimattomuuteen on auttanut uuden päivitetyn version asentaminen.

Gmailin käyttöehdot eivät erityisesti salli tai kiellä GMail Driven käyttöä tai yleensä tilin tallennustilan käyttöä muuhun kuin sähköpostien säilytykseen.

GMail Drivea ei kannata käyttää tilillä, jota käyttää myös jollain POP3-sähköpostiohjelmalla (esimerkiksi Mozilla Thunderbird, Outlook Express), koska tällöin kaikki tilille lähetetyt tiedostot päätyvät myös sähköpostiohjelman Saapuneet-kansioon ja asetuksista riippuen tämä saattaa jopa poistaa tiedoston sisältävän viestin palvelimelta heti ladattuaan sen.

Lähteet
-------

1. ↑  Gmail: Help Center

Aiheesta muualla
----------------

* GMail Driven kotisivu
* Gmail (Gmail käyttöehdot)
* PhpGmailDrive - PHP skripti tiedostojen lataamiseen
* GmailFS - GMail Drive Linuxille
* gDisk - GMail Drive Mac OS X:lle
* Vombato mail drive - tiedostojen tallennus mille tahanta POP3-tilille
**Simon Sundström** (s. 4. helmikuuta 1998 Ruotsi) on ruotsalainen keskipitkien ja pitkien matkojen juoksija. Parhaan menestyksen hän on saavuttanut 3000 metrin estejuoksussa.

Simon Sundström esiintyi ensi kerran kansainvälisillä kentillä vuoden 2015 nuorten MM-kisoissa Kolumbian Calissa lajinaan 2 000 metrin estejuoksu. Hän putosi tällöin jo alkuerissä. Kaksi vuotta myöhemmin hän oli mukana alle 20-vuotiaiden EM-kisoissa Italian Grossetossa ja eteni loppukilpailuun sijoittuen kuudenneksi. Vuonna 2019 käytiin alle 23-vuotiaiden EM-kisat Ruotsin Gävlessä, joissa hän nousi palkintopallille sijoittuen pronssille.

Sundström saavutti ensimmäisen Ruotsin mestaruuden 3 000 estejuoksussa kaudella 2019. Kausilla 2020, 2021 ja 2023 hän uusi mestaruutensa. Hän voitti 10 000 metrin Ruotsin-mestaruuden 2022. Hän juoksi kesäkuun alussa 2021 ennätyksekseen 8.21,50 Espanjan Huelvassa, jolla ajalla hän on nousi Ruotsin kaikkien aikojen 3 000 esteiden tilastossa viidenneksi ja samalla alitti myös Tokion olympialaisten valintarajan. Vuodelle 2021 siirretyissä Tokion olympialaisissa hän karsiutui estejuoksun alkuerissä. Hän karsiutui estejuoksun alkuerissä myös Münchenin EM-kilpailuissa 2022. Hän sijoittui vuonna 2023 Istanbulin EM-hallikilpailuissa 3 000 metrillä 13:nneksi ja Budapestin MM-kilpailuissa 3 000 metrin estejuoksussa 15:nneksi.

Henkilökohtaiset ennätykset
---------------------------

### Ulkoradat

| Laji | Tulos | Paikka | Päivä |
| --- | --- | --- | --- |
| **800 metrin juoksu** | 1.53,33 | Göteborg | 1. heinäkuuta 2018 |
| **1 000 metrin juoksu** | 2.30,22 | Göteborg | 5. syyskuuta 2015 |
| **1 500 metrin juoksu** | 3.40,45 | Sollentuna | 11. kesäkuuta 2023 |
| **3 000 metrin juoksu** | 8.09,61 | Göteborg | 18. elokuuta 2018 |
| **5 000 metrin juoksu** | 13.34,73 | Tukholma | 18. toukokuuta 2023 |
| **10 000 metrin juoksu** | 28.34,82 | Stanford, Yhdysvallat | 21. huhtikuuta 2023 |
| **3 000 metrin estejuoksu** | 8.18,09 | Zagreb, Kroatia | 10. syyskuuta 2023 |

Lähteet
-------

1. ↑  Simon Sundström Kansainvälinen yleisurheiluliitto.  (englanniksi)
2. 1 2 3  Simon Sundström friidrottaren.com. Viitattu 10.7.2021. (ruotsiksi)
3. ↑  Jonas Hedman: Lysande hinderlopp av Simon Sundström – underskred OS-kvalgränsen  3.6.2021. friidrottaren.com. Viitattu 10.7.2021. (ruotsiksi)
4. ↑  Simon Sundström Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
	+ 2

 |

 |
Nexus 10 -taulutietokone edestä
**Nexus 10** on Googlen ja Samsungin kehittämä Nexus-sarjaan kuuluva taulutietokone. Laite julkaistiin 29. lokakuuta 2012, ja sitä valmisti korealainen Samsung. Nexus 10 on Googlen ensimmäinen kymmentuumainen tablet-tietokone.

Nexus 10:ssä on Googlen Android-käyttöjärjestelmän versio 4.2, joka tuo käyttöliittymään monia uudistuksia, kuten tuen usealle käyttäjälle ja lukitusruudun widgetit. Laitteen näytön koko on noin 10 tuumaa ja tarkkuus 2 560 × 1 600 pikseliä. Pikseleitä tuumaa kohden (ppi) on 299, joten Nexus 10:ssä oli kaikkien aikojen tarkin tabletin näyttö.

Nexus 10 oli saatavilla 16 ja 32 gigatavun muistilla ja 3G-yhteydellä.

Lähteet
-------

1. 1 2 3 4 5  Edvik, Esa: Google julkaisi myrskyn keskellä uudet Nexus-laitteensa ja Android 4.2:n  30.10.2012. Androidsuomi.fi.  Arkistoitu 11.6.2015. Viitattu 31.7.2015.

Google Nexus

|  |  |
| --- | --- |
| Älypuhelimet | 
* Nexus One
* Nexus S
* Galaxy Nexus
* Nexus 4
* Nexus 5
* Nexus 6
* Nexus 5X
* Nexus 6P

 |
| Taulutietokoneet | 
* Nexus 7
* Nexus 10
* Nexus 9

 |
| Muut | 
* Nexus Q
* Nexus Player

 |
Voulisméno Alóni.
**Voulisméno Alóni** (kreik. Βουλισμένο Αλώνι, "Vajonnut puimatanner") on doliini eli karstivajoama Kreetan saarella Kreikassa. Se sijaitsee Stroúmpoulas-vuoren juurella Malevízin kunnassa noin 15 kilometriä Iraklionin kaupungista länteen, lähellä Márathoksen kylää.

Voulisméno Alónin vajoamaa sisältä.
Vajoama on pyöreä ja sen halkaisija on noin 90 metriä. Siinä on jyrkät reunat, joiden korkeus vaihtelee 15 ja 50 metrin välillä. Seinämiä käytetään kiipeilyyn. Alas pääsee polkua pitkin. Vajoaman arvellaan syntyneen luolan romahtamisen seurauksena.

Paikallisen kertomuksen mukaan vajoama olisi saanut nimensä "Vajonnut puimatanner" siitä, että joku maanviljelijä olisi suorittanut paikalla puimatöitä vaimonsa ja tyttärensä kanssa profeetta Elian pyhäpäivänä. Rangaistukseksi maa romahti heidän altaan.

Lähteet
-------

1. 1 2 3  Βουλισμένο Αλώνι *Cretan Beaches*. Viitattu 1.9.2021.
2. 1 2  Ήξερες ότι το βουλισμένο αλώνι στη Κρήτη είναι "τιμωρία" του προφήτη Ηλία; ​ *eΚρήτη*. Viitattu 1.9.2021.

Aiheesta muualla
----------------

* Kuvia tai muita tiedostoja aiheesta **Voulisméno Alóni** Wikimedia Commonsissa
Roztotštšjan biosfäärialuetta / luonnonpuistoa.
Roztotštšjan biosfäärialue sijaitsee Puolan ja Ukrainan rajaseudulla.  
Roztotštšjan biosfäärialue sijaitsee Puolan ja Ukrainan rajaseudulla.  Roztotštšjan   biosfäärialueRoztotštšjan biosfäärialue sijaitsee Puolan ja Ukrainan rajaseudulla.
**Roztotštšjan biosfäärialue** tai **Roztotštšjan luonnonpuisto** (ukr. біосферний заповідник "Розточчя", *biosfernyi zapovidnyk Roztotštšja*, engl. *Roztocze Transboundary Biosphere Reserve*) on valtioiden rajat ylittävä, useasta osasta koostuva biosfäärialue ja luonnonpuisto Ukrainan länsiosan Lvivin alueilla ja Puolassa. Sen pinta-ala on 371 902 hehtaaria eli noin 3 719 neliökilometriä, josta Puolassa sijaitsee 2 970 ja Ukrainassa 749 neliökilometriä.

Roztotštšjan biosfäärialue on yksi Ukrainan kahdeksasta Unescon biosfäärialueena (MAB) tunnustamasta suojelualueesta (ukr. біосферний заповідник, *biosfernyi zapovidnyk*).

Lähteet
-------

1. ↑  Roztocze Transboundary Biosphere Reserve, Poland/Ukraine Unesco, unesco.org. Viitattu 14.10.2022. (englanniksi)
2. ↑  Roztochia Nature Reserve *wownature.in.ua*. Nature Reserve Fund of Ukraine. Viitattu 14.10.2022. (ukrainaksi)
3. ↑  Biosphere reserves in Europe & North America: Ukraine Unesco, unesco.org. Viitattu 14.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Roztotštšjan luonnonpoisto** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Roztochia Biosphere Reserve
**Tom Nyariki** (s. 27. syyskuuta 1971) on kenialainen kestävyysjuoksija.

Nyariki aloitti kansainvälisen uransa 1997 maastojuoksun MM-kisoissa Torinossa, joissa hän voitti pitkällä matkalla MM-pronssia. Samana vuonna Ateenan MM-kisoissa hän juoksi kolmanneksi 5 000 metrin juoksussa ja IAAF:n GP-finaalissa toiseksi samalla matkalla.

Vuonna 1998 Nyariki oli neljäs maastojuoksun MM-kisoissa Marrakechissä pitkällä matkalla. Hän sijoittui samana vuonna GP-finaalissa kahdeksanneksi 3 000 metrin juoksussa ja oli yleisurheilun maailmancupissa samalla matkalla kolmas. Seuraavana vuonna hän oli maastojuoksun MM-kisoissa Belfastissa pitkällä matkalla kolmaskymmenesyhdeksäs. Nyariki on naimisissa kenialaisen entisen keskimatkojen juoksijan Jackline Marangan kanssa.

Ennätykset
----------

* 2 000 metrin juoksu: 4.55,79 (1997)
* 3 000 metrin juoksu: 7.27,75 (1996)
* 5 000 metrin juoksu: 12.55,94 (1997)
* 5 kilometrin maantiejuoksu: 13.24 (2001)
* 5 mailin maantiejuoksu: 22.32 (1999)
* 10 000 metrin juoksu: 27.48,12 (2002)
* 10 kilometrin maantiejuoksu: 27.30 (2001)
* Puolimaraton: 1.02.04 (2007)
* Maraton: 2.15.58 (2006)

Lähteet
-------

1. 1 2 3 4  Tom Nyariki Kansainvälinen yleisurheiluliitto.  (englanniksi)
2. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Clara von Rappard: Omakuva, vuodelta 1894.
Clara von Rappard: *Miss Hardy auf der Rosenterrasse im Rugen (Interlaken)*, maalattu vuonna 1883.
**Clara Julia Elisa von Rappard** (19. toukokuuta 1857 Wabern - 12. tammikuuta 1912 Bern) oli sveitsiläinen taidemaalari. 

Von Rappard syntyi perheeseen, joka harrasti kulttuuria ja taidehistoriaa. Tyttären lahjat huomattiin jo varhain. Von Rappard opiskeli piirtämistä jo 12-vuotiaana Venetsiassa ja vuosina 1875- 1885 hän opiskeli Berliinin taideakatemian naisten luokalla. Hänen koulutukseensa kuului opintoja historiassa, kirjallisuudessa, maantieteessä ja taidehistoriassa. Hänen opettajiinsa lukeutuivat Adolph von Menzel ja Arnold Böcklin. Hän matkaili aikalaiseksi paljon ja vietti aikaa Ateenassa, Wienissä, Roomassa ja Istanbulissa.  

Vuosina 1886-1887 von Rappardilla oli oma ateljee Münchenissä ja hän osallistui moniin taidenäyttelyihin ympäri Eurooppaa uransa aikana ja myös Chicagon maailmannäyttelyssä vuonna 1893. Münchenissä ilmestyi vuonna 1897 hänen piirroksistaan kirja "Studien un Phantasien".  

Von Rappard oli eläissään Sveitsin tunnetuin naistaiteilija. Hän menehtyi pitkään vaivanneeseen keuhkosairauteen. Sairaus oli vaivannut jo 1890-luvun loppupuolella ja hoidoksi oli tarjottu myös hypnoosia.

Lähteet
-------

1. ↑
2. ↑
3. 1 2 3
4. ↑

Aiheesta muualla
----------------

* 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* Musée d'Orsay
* RKD Artists
* SIKART

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland

 |

 |
WG17 aaltoputki.
Taipuisa aaltoputki.
**Aaltoputki** on radiotekniikassa käytetty mikroaaltojen siirtolinja. Yleensä se on metallinen putki, jota käytetään esimerkiksi yleisradiolähettimien ja antennin välillä sekä tutkan osana. Aaltoputkessa kuljetetaan mikroaaltoja lähettimestä antenniin ja antennista vastaanottimeen. Aaltoputki kestää enemmän tehoa ja on vähähäviöisempi kuin koaksiaalikaapeli. Aaltoputkia käytetään myös optiikassa ja akustiikassa.

Rakenne ja toiminta
-------------------

Sähkömagneettinen kenttä etenee aaltoputkessa joko TE- (engl. *Transverse Electric*) tai TM- (engl. *Transverse Magnetic*) aaltona. Aallonpituuden ja putken mittojen yhteensopivuuden vuoksi kenttä heijastuu putken sisäpinnasta ja siirtyy aaltoputkessa lähes häviöttä. Aaltoputken optimaalinen mitoitus määräytyy siten suoraan siirrettävästä taajuudesta. Kyse on suorakaiteen muotoisesta, elliptisestä tai pyöreästä kupariputkesta, jonka sisäpinta voi olla hopeoitu häviöiden vähentämiseksi. Nyrkkisääntönä aaltoputken aukon pitkä sivu on suunnilleen aallonpituuden mittainen, eli 3 GHz taajuudella aukon pitkän sivun pituus on noin 10 cm. Aaltoputken aukon lyhyt sivu on puolet pitkästä sivusta.

Poikkileikkaukseltaan elliptinen tai pyöreä aaltoputki voi olla taipuisaa ja sillä saadaan aikaan jouhevia mutkia toisin kuin suorakaideputkella, jossa käytetään yleensä jäykkiä kaaria ja kulmapaloja. Taipuisa suorakaideputki muodostuu haitarimaisista nivelistä, joiden vuoksi siihen syntyy häviöllisyyttä. Aaltoputkia käytetään 1 GHz taajuudesta ylöspäin, sillä tätä matalammilla taajuuksilla aaltoputken koko on huomattava.

Lähteet
-------

1. ↑  Aaltoputkikomponentteja (Esite) Orbis.  Arkistoitu 23.12.2013. Viitattu 6.2.2013. suomeksi
2. ↑  I. S. Grant & W. R. Phillips: "12.2", *Electromagnetism, 2. painos*, s. 416. Wiley, 2003. ISBN 0-471-92712-0. (englanniksi)
3. ↑  Jari Elomaa: Suorakulmainen aaltoputki (animaatio) *Vaasan Yliopisto, sähkötekniikan erikoistyö*.  2009. Comsol Multiphysics. Viitattu 6.2.2013. suomeksi
4. ↑  Jari Elomaa: Pyöreä aaltoputki (animaatio) *Vaasan Yliopisto, sähkötekniikan erikoistyö*.  2009. Comsol Multiphysics. Viitattu 6.2.2013. suomeksi
5. ↑  aaltoputket (PDF) *physics.oulu.fi*.  2007. Oulun Yliopisto, Fysiikan laitos.  Arkistoitu 27.3.2007. Viitattu 6.2.2013. suomeksi

Aiheesta muualla
----------------

* (Arkistoitu – Internet Archive) wiki.ham Aaltoputki
Old Tom Morris
**Tom Morris, Sr.** (16. kesäkuuta 1821 St Andrews, Skotlanti – 24. toukokuuta 1908) oli skotlantilainen golfaaja, kenttäsuunnittelija ja mailanvalmistaja. Hänet tunnetaan usein nimellä "**Old Tom Morris**", erotuksena hänen pojastaan Tom Morris Jr.:stä (1851–1875), joka oli myös mestaruustason golfaaja.

Old Tom Morris oli syntynyt St Andrewsin kaupungissa, Skotlannin itärannikolla, jota pidetään usein "golfin kotina". Hän myös kuoli syntymäkaupungissaan. Usein häntä pidetään yhtenä ammattilaisgolfin pioneereista.*lähde?* Hän tuli toiseksi ensimmäisessä British Openissa vuonna 1860, mutta voitti perinteikkään kilpailun neljästi vuosina 1861, 1862, 1864 ja 1867. Tilastoissa hän on kaikkien aikojen vanhin British Openin voittaja. Viimeisen voittonsa hän saavutti 46 vuoden iässä.*lähde?* Old Tom Morris osallistui viimeisen kerran British Openiin vuonna 1896 ollessaan 76-vuotias.

Kenttäarkkitehtina Morris suunnitteli kotikaupunkinsa *The New Coursen*, joka avattiin huhtikuussa 1895. Lisäksi hän kunnostautui Muirfeldin, Prestwickin ja Carnoustien kenttien suunnittelussa. Hän myös standardoi golfkenttien 18 reiän systeemin (St Andrewsin kentällä oli yhteen aikaan 23 reikää).

Lähteet
-------

1. 1 2 3  Tom Morris, Sr *worldgolfhalloffame.org*. Viitattu 4.1.2019. (englanniksi)

Aiheesta muualla
----------------

* British Openin viralliset kotisivut
* St Andrewsin kenttien sivut (Arkistoitu – Internet Archive)
* *The Royal & Ancient Golf Club*in (*The R&A*) kotisivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Japani
* Alankomaat

 |

 |
Seppo Tamminen
**Seppo Ilmari Tamminen** (20. syyskuuta 1944 Helsinki – 25. heinäkuuta 2012 Hämeenlinna) oli tuottelias suomalainen koru- ja kuvataiteilija.

Tamminen tuli taidemaailman tietoisuuteen 1960-luvulla koruillaan. Näiden aiheet hän sai luonnosta, kukkien ja kaarevien lehtien muodoista. Uniikkikorujen jälkeen paljasjalkainen helsinkiläinen muutti Lopelle ja perusti Järventaustan taidekeskuksen. Näyttelytoiminta loppui aikanaan, kun Tamminen houkuteltiin Riihimäelle remontoimaan kodikseen ja ateljeekseen Hyttikorttelin talon lasitehtaan työväestölle 1900-luvun alussa rakennetulla asuinalueella. Elämä asettui vasta, kun hän löysi H. G. Paloheimon Santamäen kartanon Lopen Launosissa.
Tamminen tunnetaan korujen lisäksi erityisesti sympaattisista mennyttä maailmaa haikailevista guassimaalauksistaan , joissa hän on muistellut lapsuutensa Helsinkiä tai tuonut katsojan eteen välähdyksenomaisesti hetkiä omasta ja muitten ihmisten elämästä.

Seppo Tammisen teoksia on yksityiskokoelmien lisäksi useissa museoissa ja julkisissa kokoelmissa muun muassa Oulun taidemuseossa, Riihimäen taidemuseossa ja Helsingin taidemuseossa, valtion taidekokoelmissa ja Wäinö Aaltosen museossa Turussa.
Seppo Tamminen on osallistunut myös kansainvälisiin näyttelyihin, kuten Mir Iskusstvan paluu, Suomen juhlaviikot, Pietari Venäjä 2003, Kulturhuset Rejsestalden, Jaegerspris, Tanska 2002, Aalborgin kaupunginmuseo Tanskassa 1992, ja Kansainvälinen naivisminäyttely Oulun taidemuseossa 1997. Tavaratalo Stockmannin Argos Art -myyntinäyttelyssä tammikuussa 2011 Sepon maalaukset olivat näyttelyn halutuimpia. 

Arvostettu taiteilija ehti keväällä 2012 saada Suomen Kulttuurirahaston Hämeen rahaston palkinnon elämäntyöstään.

Seppo Tammisella on tytär Vilja Tamminen (s. 1972)

Kirjallisuutta
--------------

* Leivo, Osmo: *Nautilus ja meteoriitti - Seppo Tammisen taiteen tarina*. Fonet, 2010. ISBN 978-952-99596-1-7.

Lähteet
-------

1. ↑  Taidemaalariliitton esittely Seppo Tammisesta (Arkistoitu – Internet Archive)
2. ↑  Galleria Bronda
3. ↑  Galleria Bronda2
4. ↑  Kononen, Heidi: Seppo Tamminen hellii koiria ja katsojia *Yle Häme*.  27.9.2010. Viitattu 6.1.2012. [vanhentunut linkki]

Aiheesta muualla
----------------

* Galleriat.net (Arkistoitu – Internet Archive)
* Galerie Oljemark
* Seppo Tammisen muistokirjoitus Helsingin Sanomissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat

 |

 |
Hiippakunnan vaakuna
**Atlantan roomalaiskatolinen arkkihiippakunta** (lat. *Archidioecesis Atlantensis*) on katolisen kirkon arkkihiippakunta Georgiassa Yhdysvalloissa. Siihen kuuluvat seurakunnat, jotka sijaitsevat Baldwinin, Banksin, Barrowin, Bartowin, Buttsin, Carrollin, Catoosan, Chatoogan, Cherokeen, Clarken, Claytonin, Cobbin, Cowetan, Daden, Dawsonin, DeKalbin, Douglasin, Elbertin, Fanninin, Fayetten, Floydin, Forsythin, Franklinin, Fultonin, Gilmerin, Gordonin, Greenen, Gwinnettin, Habershamin, Hallin, Hancockin, Haralsonin, Hartin, Heardin, Henryn, Jacksonin, Jasperin, Lamarin, Lincolnin, Lumpkinin, Madisonin, McDuffien, Meriwetherin, Monroen, Morganin, Murrayn, Newtonin, Oconeen, Oglethorpen, Pauldingin, Pickensin, Piken, Polkin, Putnamin, Rabunin, Rockdalen, Spaldingin, Stephensin, Taliaferron, Townsin, Troupin, Unionin, Upsonin, Walkerin, Waltonin, Warrenin, Whiten, Whitfieldin ja Wilkesin piirikunnissa.

Piispa ja arkkipiispat
----------------------

* Francis Edward Hyland (1956–1961)
* Paul John Hallinan (1962–1968)
* Thomas Andrew Donnellan (1968–1987)
* Eugene Antonio Marino (1988–1990)
* James Patterson Lyke (1991–1992)
* John Francis Donoghue (1993–2004)
* Wilton Daniel Gregory (2004– )

Lähteet
-------

1. 1 2  Archdiocese of Atlanta *Catholic-Hierarchy*. Viitattu 21.11.2016. (englanniksi)
**Gustav Ernesaks** (12. joulukuuta 1908 Harjumaa – 24. tammikuuta 1993) oli virolainen säveltäjä ja kuorojohtaja sekä Viron laulujuhlien organisoija.

Ernesaks opiskeli sävellystä Artur Kappin johdolla. Vuosina 1945–1972 hän toimi kuoronjohdon professorina Tallinnan konservatoriossa.

Ernesaks perusti Eestin valtion akateemisen mieskuoron ja tuli tunnetuksi mieskuoronsa johtajana. Hän sävelsi muun muassa viisi oopperaa, elokuvamusiikkia ja kuorolauluja, joista tunnetuimpia on Lydia Koidulan isänmaallisen runoon sävelletty *Mu isamaa on minu arm* vuodelta 1944. Hän sävelsi myös Viron sosialistisen neuvostotasavallan hymnin. Kersti Merilaas on tehnyt libreton kolmeen hänen oopperaansa. Ernesaksin oopperoista *Tormide rand (Myrskyjen ranta)* vuodelta 1949 esitettiin Suomen Kansallisoopperassa vuonna 1967.

Gustav Ernesaksin hauta Tallinnan Metsäkalmiston hautausmaalla.

Lähteet
-------

1. 1 2  Keijo Virtamo (toim.): *Otavan musiikkitieto* (2. painos), s. 96. Helsinki: Otava, 1997. ISBN 951-1-14518-5.
2. ↑  Estonia (1945-1990) National Anthems.info. Viitattu 5.4.2020. (englanniksi)
3. ↑  Eesti kirjanike leksikon, 2000 (Arkistoitu – Internet Archive) (viroksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat
* Ruotsi
* Latvia
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Helsingissä sijaitsevan Hotelli Tornin kabinetti kuvattuna vuonna 1979.
**Kabinetti** on rakennuksessa sijaitseva yksityinen usein erillinen kokous- tai virkahuone, jossa toimitetaan vieraiden vastaanottoa sekä järjestetään yksityistilaisuuksia kuten kokouksia ja neuvotteluja.

Venäjän keisari Aleksanterin palatsin vaahterahuoneen kabinetti.
Arkkitehtonisesti kabinetti on suunniteltu rakennuksen avoimelle ja valoisalle puolelle, esimerkiksi rakennuksen näköispaikalle kuten kattohuoneistoon tai vintille. Kabinetin koko riippuu sen käyttötarpeista sekä käyttöasteesta; huoneita voi olla yksi tai useampi.

Historia
--------

Kabinetti on lähtöisin eurooppalaiselta klassismin ja modernismin kaudelta. Kabinettitiloja on rakennettu arvorakennuksiin kuten palatseihin, linnoihin ja kartanoihin virkahuoneiksi, jotka on suunniteltu etiketinmukaisiksi kokoontumishuoneiksi, esimerkiksi arvohenkilöiden audienssien vastaanottotiloiksi. Tämän tyyppisten tilahuoneratkaisujen olosuhteet ovat sisutusarkkitehtonisesti suunniteltuja ja koristeltuja toimistohuoneita, joissa esimerkiksi käytetään aiheen liittyvää kulttuurihistoriallista museo- ja koriste-esineistöä.

##### Kabinetilla tarkoitetaan myös:

* Hallituksen ministeriryhmää (*kuten. Marinin kabinettia*).
* Oppositiopuolueen kabinettiryhmää kutsutaan Britanniassa nimellä varjohallitus.

Lähteet
-------

* Helsingin kaupunginmuseo, Hotelli Torni, kabinetti Viitattu 22.5.2022
* Aleksanterin palatsi, vaahterahuoneen kabinetti Viitattu 22.5.2022
**Laszlo Toth** (1. heinäkuuta 1938*lähde?* – 11. syyskuuta 2012) oli unkarilaissyntyinen australialainen geologi, joka vandalisoi Michelangelon Pietà-veistosta Rooman Pietarinkirkossa 21. toukokuuta 1972.

Toth ryntäsi pienen vasaran kanssa Madonnan päälle huutaen "*Minä olen kuolleista noussut Jeesus!*" ja irrotti sen käden kyynärpään kohdalta. Sitten hän siirtyi tuhoamaan veistoksen polvea ja nenää.

Toth toimitettiin 29. tammikuuta 1973 mielisairaalaan, josta hänet vapautettiin 9. helmikuuta 1975. Tothia vastaan ei koskaan nostettu syytettä. Hänet karkotettiin vapautuksen jälkeen Australiaan. Australian viranomaiset eivät vanginneet häntä. Hänen arveltiin myöhemmin asuneen Melbournessa.

Tothin teko herätti keskustelua siitä, ovatko arvokkaat taide-esineet turvassa ulkona ja museoissa, etenkin happosateiden ja savun takia.

Toth kuoli syyskuussa 2012.

Lähteet
-------

1. 1 2  The day Michelangelo's Pietà was vandalised in a hammer attack *Wanted in Rome*.  21.5.2021. Viitattu 12.8.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |
František Dvořák, päivämäärätön valokuva.
František Dvořák: *Lintujen enkeli*, maalattu vuonna 1910.
**František Dvořák**, syntyjään **Franz Bruner**, (14. marraskuuta 1862 Přelouč – 7. kesäkuuta 1927 Praha) oli tšekkiläinen taidemaalari. Hänet tunnettiin myös nimillä **Franz Dvorak** ja **Franz Bruner**.

Elämänvaiheita
--------------

Alkujaan Franz Bruner- nimellä tunnettu Dvořák sai taidekoulutuksensa Wienin taideakatemiassa. Hän jatkoi opintojaan Münchenissä, missä häntä opettivat Otto ja Rudolf Seitz sekä Wilhelm von Lindenschmit nuorempi. Vuodesta 1886 alkaen Dvořák piti näyttelyitä Wienissä ja Berliinissä. 

Vuonna 1888 Dvořák matkusti yhdessä Alfons Muchan ja Karel Vitezslavin kanssa Pariisiin. He elättivät itsensä siellä maalaamalla kaupungissa vierailleiden varakkaiden yhdysvaltalaisten muotokuvia. Tästä innostuneena Dvořák päätti muuttaa Yhdysvaltoihin elättääkseen itsensä muotokuvamaalarina. 

Dvořák asettui Yhdysvalloissa Philadelphiaan, missä hän piti näyttelyn vuonna 1890. Sitä seurasivat näyttelyt New Yorkissa, Detrotissa ja Chicagossa. Hän maineensa taitavana taidemaalarina kantautui myös Britanniaan. Siellä hän piti näyttelyn korkeatasoisessa Walker Art Galleryssa, Liverpoolissa. 

Vuonna 1905 Dvořák muutti Prahaan, missä asui loppuelämänsä.

Lähteet
-------

1. ↑
2. ↑
3. ↑
4. 1 2 3

Aiheesta muualla
----------------

* 
* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Tšekki

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie

 |

 |
**Seututie 213** alkaa Turun ja Hämeenlinnan väliseltä valtatieltä 10 Ypäjällä Kanta-Hämeessä, kulkee Varsinais-Suomen maakunnassa pääasiassa Loimaan alueella ja päättyy seututielle 204 Säkylän Huovinrinteen luona Satakunnan maakunnassa. Tien pituus on 61 kilometriä.

Tien kulku
----------

Ypäjän kirkonkylän kohdalla tie risteää Koskelta Ypäjälle johtavan yhdystien 2805 kanssa ja ylittää tämän jälkeen Ypäjän Mannisissa Loimijoen sivujoen Kuusjoen. Loimaan Kauhanojalla tiestä erkanee Ypäjänkylään johtava yhdystie 2815, ja Loimaan keskustassa tie ylittää valtatien 9. Loimaan Hirvikoskella tien uusi oikaisu ylittää Loimijoen, ja tiestä erkanevat Metsämaalle yhdystie 2292 ja Oripään ja Yläneen kautta kantatielle 43 Hinnerjoella johtava seututie 210, minkä jälkeen oikaistu tie ylittää Loimijoen uudelleen. Alastarolla tie ylittää Loimijoen sivujoen Niinijoen, ja tien kanssa risteää Loimaan Haaroisissa seututieltä 210 alkunsa saava, Alastaron ja Vampulan kautta Köyliön Vuorenmaalle johtava yhdystie 2101 ja siihen yhtyy valtatieltä 2 Punkalaitumen Kanteenmaalla alkunsa saava seututie 231. Alastaron keskustan jälkeen tie ylittää Loimijoen sivujoen Hanhijoen, risteää Virttaan luona Auran ja Huittisten välisen kantatien 41 kanssa, kulkee halki Alastaron Virttaankankaan ja seurailee lopuksi Säkylässä Säkylän Pyhäjokea Korven ja Löytäneen kylien luona.

Osoitenimenä tiellä on Ypäjällä *Forssantie* ja *Loimaantie*, Loimaalla *Hämeentie*, *Pikatie*, *Lännentie*, *Vakkatie*, *Virttaantie* ja *Säkyläntie* ja Säkylässä jälleen *Virttaantie*.

Historiaa
---------

Ennen nykyisen valtatien 2 valmistumista 1960-luvulla osat tiestä tien alusta Alastarolle kuuluivat valtatiehen 2. Tienoikaisujen johdosta nykyinen tie noudattaa vanhan tien kulkua kuitenkin enää vain paikoin.

Ypäjän ja Loimaan välinen osuus on parannettu 1980-luvulla. Loimaan ja Alastaron välillä tie on rakennettu kokonaan uudelle linjaukselle 90-luvun lopulla. Samoihin aikoihin tie on rakennettu uudelle linjaukselle myös Alastarolla, Virttaalla ja Huovinrinteellä. 

Loimaan Kauhanojalla käytöstä jäänyt vanha tie on suoralta mutta mäkiseltä osuudeltaan kunnostettu valaistuksi hiihtoladuksi.

Kaavailuja tulevaisuudesta
--------------------------

Maakuntakaavassa seututie 213 on merkitty Loimaan ja Hirvikosken välillä uudelle linjaukselle (Loimaan ohikulkutie).

Lähteet
-------

1. 1 2 3  *Tienumerokartta.* 1:250 000. Alue 02 Varsinais-Suomi.  Helsinki: Liikennevirasto.  Kartan verkkoversio (viitattu 9.7.2012)
2. ↑  Kartat ja reitit Eniro. Viitattu 25.9.2010.
3. 1 2  *Suomi Finland yleiskartta 1:400 000*, s. 30–31. Helsinki: Maanmittaushallitus, 1950.
4. ↑  Mannistenkankaan retkiverkosto Kauhanojan kyläyhdistys.  Arkistoitu 7.12.2022. Viitattu 30.12.2009.

Aiheesta muualla
----------------

* Kuvia tai muita tiedostoja aiheesta **Seututie 213** Wikimedia Commonsissa

* Matti Gröönroos: Seututie 213 Ypäjä–Loimaa–Säkylä, 63 km Matti Grönroos. Viitattu 15.8.2011.
**Souleymane Diawara** (s. 24. joulukuuta 1978 Dakar, Senegal) on senegalilainen jalkapalloilija. Hän on pelipaikaltaan keskuspuolustaja.

Ura
---

Diawara aloitti ammattilaisuransa vuonna 1998 Le Havresta, jossa hän pelasi yhteensä kuuden kauden ajan. Kaudeksi 2003–2004 hän siirtyi Sochaux’hon. Elokuussa 2006 hänet pudotettiin pois Senegalin maajoukkueesta kurinpidollisista syistä.

30. elokuuta 2006 Diawara teki nelivuotisen sopimuksen Charlton Athleticin kanssa, ja hänestä maksettiin noin 5,5 miljoonan euron siirtokorvaus. Charltonin seurajohto kuitenkin kyseenalaisti päävalmentaja Iain Dowien hankintaa, sillä Diawaran oli tuolloin heidän mielestään tuntematon pelaaja.

Vuonna 2007 hän palasi takaisin Ranskaan ja siirtyi Bordeaux’hon. Hän voitti joukkueessa kauden 2008–2009 päätteeksi maan pääsarjamestaruuden. Kesällä 2009 hän siirtyi Marseilleen.

Lähteet
-------

1. ↑  Senegal expel Diawara *BBC Sport*.  16.8.2006. Viitattu 25.10.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Souleymane Diawara**.
* Diawaran tilastot Football Database -sivustolla (ranskaksi)
**Time Flies** oli vuosina 1990–1997 toiminut suomalainen punkpopyhtye. Yhtyeen kokoonpanon muodostivat aiemmin Ylivieskassa metalliyhtye Claymoressa soittaneet Olli Linna (laulu, kitara), Esa Linna (basso, laulu) ja Tomi Korhonen (kitara, taustalaulu) sekä kannuslaisessa Pathetic-yhtyeessä soittanut Kim Kannussaari (rummut). 

Time Fliesin kaksi ensimmäistä EP:tä olivat omakustanteita, joiden tuottajana ja äänittäjänä toimi kolmas Linnan veljes, Juha. Klamydian Vesa Jokinen näki yhtyeen esiintymisen, minkä seurauksena Jokisen Kråklund Records julkaisi alkuvuodesta 1994 ilmestyneen mini-CD:n *Bubblegum Punk*. Yhtyeen viimeiseksi levyksi jäi vuonna 1995 julkaistu *Happy Smile*. "Space Aliens" -kappale oli mukana K-Telin Punk+-kokoelmalla. Time Flies äänitti vuonna 1996 albumin työnimellä *Pumporganbank*, mutta sitä ei koskaan ehditty julkaisemaan yhtyeen hajottua keväällä 1997.

Time Flies on sittemmin aktivoitunut kolmijäsenisenä muutamille keikoille vuodesta 2013 alkaen. Nykyiset jäsenet ovat Esa Linna, Tomi Korhonen ja Kim Kannussaari. Olli Linna kuoli vuonna 2002 sairaskohtaukseen.

Diskografia
-----------

### EP:t

* *Time Flies* (Linna Bros. 1991)
* *Bon Appetit* (Linna Bros. 1993)

### Albumit

* *Bubblegum Punk*  (Kråklund Records, 1994) (mini-CD)
* *Happy Smile*  (Kråklund Records, 1995)

Lähteet
-------

1. ↑  Esa Linna: Time Flies tribute site *members.tripod.com*.  1998. Viitattu 29.12.2008.
2. ↑  Pirjo Kunelius: Venymistä funkista punkkiin: Keskipohjanmaa-lehti 5.10.2015 (haastattelu, maksullinen) *näköislehti*.  2015. Viitattu 20.9.2023. suomi

* Time Flies Finnmusic.netin tietokannassa
John Cleesen esittämä asiakas (oik.) haluaa palauttaa kuolleen norjan­sini­papu­kaijansa eläin­kauppaan. Myyjänä Michael Palin.
**Kuollut papukaija -sketsi** (engl. *Dead Parrot sketch*) on brittiläisessä sketsisarjassa *Monty Pythonin lentävä sirkus* vuonna 1969 esitetty sketsi. Se on hyvin tunnettu ja eräs sarjan suosituimmista sketseistä. Sketsissä John Cleese esittää tyytymätöntä asiakasta, joka saapuu eläinkauppaan palauttamaan kuollutta papukaijaa, ja Michael Palin myyjää, joka sitkeästi kiistää papukaijan olevan kuollut. Sketsin kirjoittivat Cleese ja Graham Chapman. Sketsin kuuluisin osa on kohta, jossa Cleesen esittämä asiakas hermostuttuaan alkaa kuvailla papukaijaa luettelemalla pitkän listan englanninkielisiä kiertoilmaisuja kuolemalle.

Kuollut papukaija -sketsi nähtiin ensi kerran sarjan ensimmäisen kauden kahdeksannessa jaksossa 7. joulukuuta 1969. Se sisältyy uudelleennäyteltynä vuonna 1971 tehtyyn elokuvaan *Elämä on Pythonia*, joskin sketsin loppu on siinä erilainen. Sketsin suosion seurauksena Cleese ja Palin esittivät sitä myöhemmin monissa lavaesityksissä. Cleese muisteli myöhemmin, että yleisö tuntui osaavan repliikit ulkoa alkuperäisiä näyttelijöitä paremmin. Graham Chapmanin kuoltua vuonna 1989 Cleese piti hänen televisioidussa muistotilaisuudessaan puheen, jossa kuvaili ystäväänsä papukaijasketsin tunnetuiksi tekemillä kuolemaa tarkoittavilla eufemismeilla.

Sketsi pohjautuu Palinin ja Chapmanin aikaisempaan sketsiin *Car Salesman* ("autokauppias"), jossa autokauppias kieltää myymässään autossa olevan mitään vikaa vaikka se hajoaa kappaleiksi hänen silmiensä edessä. Tämä sketsi perustui Palinin itse kokemaan tapaukseen autokauppa-asioissa. Live-ohjelmassa *Monty Python Live at Aspen* Palin kertoi, että hänen kohtaamallaan autokauppiaalla oli ollut "tekosyitä joka lähtöön", ja John Cleese sanoi, että hän ja Chapman "pitivät tilannetta mahdollisesti hyvin huvittavana, jos sille löytyisi oikea konteksti". Kuollut papukaija -sketsin varhaisessa versiossa turhautunut asiakas yritti palauttaa viallista leivänpaahdinta. Chapman oivalsi, että sketsin olisi oltava "sekopäisempi", ja keksi ajatuksen papukaijasta. Vuosien mittaan Cleese ja Palin ovat tehneet Kuollut papukaija -sketsistä monia erilaisia versioita televisio-ohjelmiin, musiikkialbumeille ja live-esiintymisiin.